b'\n_START_ARTICLE_\nV\xc3\xa4nn\xc3\xa4sin kunta\n_START_SECTION_\nKuntajaon kehitys\n_START_PARAGRAPH_\nV\xc3\xa4nn\xc3\xa4sin pit\xc3\xa4j\xc3\xa4 muodostettiin vuonna 1834 erotettamalla se Uumajan maaseurakunnasta. Vuonna 1863 pit\xc3\xa4j\xc3\xa4st\xc3\xa4 tuli maalaiskunta, kun Ruotsiin perustettiin uudenaikainen kuntaj\xc3\xa4rjestelm\xc3\xa4. Vuonna 1896 maalaiskuntaan perustettiin V\xc3\xa4nn\xc3\xa4sin taajav\xc3\xa4kinen yhdyskunta. Se erotettiin vuonna 1928 V\xc3\xa4nn\xc3\xa4sin kauppalaksi. Vuonna 1939 maalaiskuntaan perustettiin toinen taajav\xc3\xa4kinen yhdyskunta V\xc3\xa4nn\xc3\xa4sby, joka oli olemassa vuoteen 1959 asti. Vuoden 1952 kuntauudistus ei vaikuttanut aluejakoon, mutta vuoden 1971 kuntauudistuksessa maalaiskunta ja kauppala yhdistettiin V\xc3\xa4nn\xc3\xa4sin kunnaksi. Vuosina 1974\xe2\x80\x931982 my\xc3\xb6s Bjurholmin kunta kuului V\xc3\xa4nn\xc3\xa4sin kuntaan.\n_START_SECTION_\nVaakuna\n_START_PARAGRAPH_\nNykyinen vaakuna on entisen V\xc3\xa4nn\xc3\xa4sin maalaiskunnan vaakuna. My\xc3\xb6s V\xc3\xa4nn\xc3\xa4sin kauppalalla oli oma vaakuna.\n_START_SECTION_\nPiirit\n_START_PARAGRAPH_\nVuodesta 2016 alkaen kunnassa on yksi piiri, V\xc3\xa4nn\xc3\xa4sin piiri.'